**ג'פרי הופמן** (באנגלית: **Jeffrey Alan Hoffman**;‏נולד ב-2 בנובמבר 1944, ברוקלין) הוא אסטרופיזיקאי ואסטרונאוט אמריקאי-יהודי אשר לקח חלק בתוכניות חלל וטס לחלל חמש פעמים. האסטרונאוט היהודי הראשון בעולם.

ביוגרפיה
--------

ג'פרי הופמן נולד בברוקלין למשפחה יהודית. אביו היה רופא, צאצא של מהגרים מאימפריה רוסית.

בשנת 1966 ג'פרי הופמן סיים תואר ראשון בהצטיינות יתרה באסטרונומיה ממכללת אמרהסט בארצות הברית. הוא המשיך ללימודי דוקטורט באסטרופיזיקה אותם סיים באוניברסיטת הרוורד בשנת 1971. הוא התעניין בעיקר בחקר קרני גמא וקרני רנטגן בהקשר לאסטרונומיה. בשנים 1972–1975 הוא עשה פוסט-דוקטורט באוניברסיטת לסטר. בתקופה זו הוא היה מעורב בתכנון של לוויין EXOSAT של סוכנות החלל האירופית. בשנים 1975–1978 הופמן עבד במרכז לחקר החלל במכון הטכנולוגי של מסצ'וסטס. בתקופה זו הוא היה מעורב בתכנון של HEAO-1, טלסקופ חלל בתחום קרני גמא וקרני רנטגן.

בשנת 1988 סיים תואר שני בהנדסת חומרים מאוניברסיטת רייס בטקסס

שירות בנאס"א
------------

הופמן נבחר ליחידת אסטרונאוטים בינואר 1978. הוא היה בצוות משנה של מספר משימות חלל.

 ערך מורחב – **STS-51-D**  

בשנת 1985 הופמן היה מומחה משימה בטיסת STS-51-D של מעבורת החלל דיסקברי (קרול בובקו היה מפקד צוות). במהלך טיסה זו הוא ביצע פעילות חוץ רכבית הראשונה שנמשכה 3 שעות ו-6 דקות במהלכה האסטרונאוטים ניסו לתקן את אחד הלוויינים ששוגרו והתקלקל תוך שימוש במערכת קנדארם. במשימה זו שהה בחלל 6 ימים, 23 שעות ו-55 דקות.

 ערך מורחב – **STS-35**  

הופמן ודיורנס מעבירים שיעור ראשון מהחלל, במהלך טיסת STS-35 וגם העניבה הראשונה שנלבשה בחלל
הופמן שב לחלל בשנת 1990 במשימה STS-35 של מעבורת החלל קולומביה (ואנס בראנד היה מפקד צוות). המטרה העיקרית של המשימה היה תצפית על גרמי שמיים בעזרת ASTRO-1. בפרויקט זה הופמן היה מעורב החל משנת 1982. במהלך המשימה הופמן וסאם דורנס העבירו שיעור מהחלל לכיתה. במשימה זו שהה בחלל 8 ימים, 23 שעות ו-5 דקות.

 ערך מורחב – **STS-46**  

בשנת 1992 הוא טס בפעם השלישית במשימה STS-46 על מעבורת החלל אטלנטיס (לורן שרייבר היה מפקד צוות). במשימה זו שהה בחלל 7 ימים, 23 שעות ו-15 דקות. במהלך המשימה שוחרר לווין Tethered Satellite System (TSS), פרויקט משותף עם סוכנות החלל האיטלקית, שהופמן היה מעורב בפרויקט מ-1987.

  

 ערך מורחב – **STS-61**  

הופמן מתקן את טלסקופ החלל האבל בהליכה חוץ רכבית בזמן משימת STS-61
בשנת 1993 הוא טס בפעם הרביעית במשימה STS-61 על מעבורת החלל אנדוור (ריצ'רד קובי היה מפקד צוות). מטרת הטיסה הייתה לטוס ולתקן את טלסקופ החלל האבל. במהלך טיסה זו הופמן ביצע פעילות חוץ רכבית שלוש פעמים שנמשכו מעל ל-22 שעות. 
במשימה זו שהה בחלל 10 ימים, 19 שעות ו-58 דקות.

 ערך מורחב – **STS-75**  

  

הופמן שב לחלל בפעם החמישית והאחרונה בשנת 1996 במשימה STS-75 (אנדרו אלן היה מפקד צוות). במהלך טיסה זו בוצע פעולת תחזוקה בלוויין TSS.
במשימה זו שהה בחלל 15 ימים, 17 שעות ו-40 דקות. במהלך הטיסה הוא לקח איתו ספר תורה קטן והוא הקריא ממנו את הפרקים הראשונים של ספר בראשית. הסרט הדוקומנטרי "space Torah" שיצא לאקרנים בשנת 2023, מתמקד סביב האירוע הזה וחייו של הופמן.

הופמן היה הראשון שהגיע ל-1000 שעות עבודה במעבורת החלל. במהלך טיסותיו הוא לקח איתו סביבון חנוכה, מזוזה וחנוכייה. סה"כ שהה בחלל 1121 שעות.

  

בשנת 1997 הופמן עזב את יחידת האטסטרונאוטים ומונה לנציג נאס"א בפריז, תפקיד הנועד לתאם את פעולות ארצות הברית בחלל מול סוכנות החלל האירופאית. הוא כיהן בתפקיד עד לשנת 2001.

לאחר נאס"א
----------

בשנת 2001 הופמן חזר להמכון הטכנולוגי של מסצ'וסטס. בשנת 2002 הוא מונה לפרופסור בפקולטה למדעי אווירונאוטיקה וחלל. החלל מ-2015 הוא מנהל מעבדת הHumans Systems Laboratory

הופמן גם מרצה אורח באוניברסיטת החלל הבינלאומית

קישורים חיצוניים
----------------

ויקישיתוף מדיה וקבצים בנושא **ג'פרי הופמן** בוויקישיתוף
* ג'פרי הופמן באתר נאס"א (באנגלית)
* ביוגרפיה
* ראיון עם ג'פרי הופמן
* אתר הסרט SPACE TORAH

הערות שוליים
------------

1. 1 2 3 4 5 6  "Astronaut biography: Hoffman Jeffrey Alan". spacefacts. נבדק ב-19 במרץ 2023. `{{cite web}}`:  (עזרה)
2. ↑  "EVA Jeff Hoffman". spacefacts.
3. 1 2 3 4  "Biographical Data Jeff Hoffman" (PDF). NASA. בספטמבר 2002. `{{cite web}}`:  (עזרה)
4. 1 2  "MIT AeroAstro Professor Jeffrey Hoffman". *MIT AeroAstro: Department of Aeronautics and Astronautics*. MIT.
5. ↑  "Space Torah project". Space Torah.
6. ↑  "Astronaut Spins More Than Telescope". 13 בדצמבר 1993. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007378781005171
* ISNI: 0000 0000 3094 5356
* LCCN: n88156864
* MGP: 199826
* NARA: 10572910
* SNAC: w61135jv
* VIAF: 33553564
* WorldCat: lccn-n88156864

 |